Haylie Duff

Haylie Katherine Duff (fædd 19. febrúar 1985) er bandarísk leikkona, söngkona, lagahöfundur og matarbloggari. Hún er eldri systir leik- og söngkonunnar Hilary Duff. Hún er þekktust fyrir hlutverk sitt sem Sandy Jameson í sjónvarpsþáttaröðinni 7th Heaven og sem Annie Nelson í sjónvarpsmyndunum Love Takes Wing og framhaldsmyndinni Love Finds a Home.

 Æska 
Duff fæddist í Houston, Texas. Hún er tveimur og hálfu ári eldri en systir hennar, Hilary. Móðir Duff, Susan Colleen (áður Cobb), er húsmóðir og kvikmyndaframleiðandi (meðframleiðandi A Cinderella Story (2004), The Perfect Man (2005) og Material Girls (2006) og einnig umboðsmaður Hilary). Faðir hennar, Robert Erhard "Bob" Duff, er verslunaregiandi ásamt föður sínum John B. Duff. Hún byrjaði leiklistarferilinn sem aukagrein með dansi. Hún ólst upp í Texas og byrjaði í ballet þegar hún var ung. 10 ára landaði hún hlutverki í uppfærslu Metropolitan Dance Company af Hnetubrjótnum.

 Ferill 
 Leiklist 
Ferill Duff byrjaði með gestahlutverkum í sjónvarpskvikmyndum eins og Hope og True Women auk þess að leika í sjónvarpsþáttum eins og The Amanda Show. Til viðbótar lék hún gestahlutverk í þáttunum Chicago Hope, Boston Public og Third Watch og varð hún þekkt andlit árið 2002 sem Amy Saunders/Sanders í barnaþáttaröðinni Lizzie McGuire þar sem Hilary systir hennar fór með aðalhlutverkið.

Árið 2004 lék Duff gestahlutverk í That's So Raven sem Katina Jones. Eftir að hafa leikið gestahlutverk í sjónvarpi, fékk Duff fyrsta hlutverk sitt í kvikmynd þegar hún var ráðin í hlutverk Summer Wheatley í Napoleon Dynamite. Hún fékk áhorfendaverðlaun unglinga fyrir hlutverkið. Hún lék síðan gestahlutverk í þáttum eins og Joan of Arcadia og American Dreams. Hún talaði og söng inn á teiknimyndina In Search of Santa ásamt systur sinni, Hilary. Árið 2005 var Duff ráðin í leikaralið þáttarins 7th Heaven þar sem hún lék Sandy Jameson, bestu vinkonu kærustu Simons, þar sem hún varð ólétt eftir Martin Brewer (Tyler Hoechlin).

Sumarið 2006 gekk Duff til liðs við Broadway-leikaralið Hairspray, þar sem hún lék vondu stelpuna, Amber Von Tussle, og lék hún hlutverkið frá byrjun októbers 2006. Duff lék einnig í kvikmyndinni Material Girls ásamt systur sinni, þar sem hún var einnig meðframleiðandi ásamt systur sinni og móður.

Eftir Material Girls hefur Duff leikið í nokkrum sjónvarpskvikmyndum og  kvikmyndum sem fara beint á DVD, þ.á m. Nightmare, My Sexiest Year, Legacy, Backwoods, Love Takes Wing, Love Finds a Home og Nanny's Secret.

Á árunum 2009 og 2010 lék hún í Fear Island, Tug og Slightly Single in L.A.. Hún ljáði rödd sína í teiknimyndinni Foodfight! ásamt Charlie Sheen, Hilary Duff og Evu Longoria en vegna mikilla vandræða hefur myndin enn ekki komið út. Hún hefur einnig unnið að óháðu myndinni Video Girl þar sem hún mun leika ásamt Meagan Good og Ruby Dee.

Duff var kynnir raunveruleikaþáttarins Legally Blonde The Musical: The Search for Elle Woods, þar sem leitað var að næstu leikkonu til að taka við aðalhlutverki söngleikjarins Legally Blonde þar sem hún hafði verið í kórnum. Hún er einnig framleiðandi sýningarinnar.

Árið 2011 kláraði Duff að vinna að kvikmyndinni A Holiday Engagement þar sem hún leikur á móti Bonnie Somerville og Jordan Bridges. Hún hefur einnig unnið að Pennhurst, Home Invasion og nú nýlega, samkvæmt færslum hennar á twitter, hefur hún klárað að taka upp fyrsta þátt nýrrar hrollvekjuþáttaraðar, Blackout.

 Söngferill 
Duff hefur tekið upp margar smáskífur með systur sinni, og hafa flestar þeirra verið á Disneymania plötum. Hún hefur tekið upp lög fyrir kvikmyndirnar In Search of Santa, The Lizzie Mcguire Movie, A Cinderella Story og Material Girls. Hún söng með rapparanum Kool G á plötunni Half a Klip og var í bakröddum í laginu "On the Rise Again". Duff söng einnig "A Whatever Life" fyrir Stuck In The Suburbs og "Sweetest Pain" fyrir Raising Helen. 

Til viðbótar við söng hefur Duff einnig samið nokkur lög fyrir plötur systur sinnar, Metamorphosis og Hilary Duff.

Duff samdi lagið "Holiday" með systur sinni fyrir plötu með bestu lögum Hilary. 

 Opinber ímynd og einkalíf 
Duff birtist á forsíðu tímaritins Maxim í janúar 2006. Duff systurnar eru í öðru sæti á lista E! sjónvarpsstöðvarinnar yfir Uppáhalds frægu systurnar. Duff er kristin, "Ég er kristin, en ég sé mig ekki sem mjög trúaða manneskju. Ég er frekar innblásin. Það eru hlutir sem ég er ekki sammála í kristninni. Ég fer ekki reglulega í kirku, en ég held að það að ég hafi mína eigin trú sem ég er mjög ánægð með."

 Hlutverk 
 Kvikmyndir 
 Ár  Kvikmynd  Hlutverk  Athugasemd 1998  Addams Family Reunion  Gina Addams  Beint á VHS  2000  Dreams in the Attic  Jessica  Beint á VHS  2001  The Newman Shower  Jane  Beint á VHS 2003  I Love Your Work  Frat Brat kærasta   The Lizze McGuire Movie  Isabella Parigi  Aðeins rödd, kemur ekki fram í kreditlista 2004  Napoleon Dynamite  Summer Wheatly   In Search of Santa  Lucinda  Aðeins rödd, beint á VHS 2005  Dishdogz  Cassidy  2006  Material Girls  Ava Marchetta   2007  My Sexiest Year  Debbie  2008  Backwoods  Lee  Beint á DVD   Legacy  Lana Stephens  Beint á DVD   2009  Foodfight!  Sweet Cakes  Aðeins rödd 2010  Tug  Kim  2011  Slightly Single in L.A.  Jill  Hefur ekki enn verið gefin út Pennhurst  Megan  2012  Spin Allie McClean  

 Sjónvarp 
 Ár  Titill  Hlutverk  Athugasemd 1997  True Women    Lítil þáttaröðKom ekki fram í kreditlista  Hope  Martha Jean Pruitt  Sjónvarpskvikmynd  1999  The Amanda Show  Stelpa í hóp  Kom ekki fram í kreditlista  2000  Chicago Hope  Jenny  1 þáttur  2001  Boston Public  Sylvia  2 þættir  2002-2003  Lizzie McGuire  Amy  3 þættir  2003  Third Watch  Ung Faith Mitchell  1 þáttur  2004  American Dreams  Shangri  1 þáttur  That's So Raven  Katina  1 þáttur  One on One  Mandy  1 þáttur 2005  Complete Savages  Jessica  1 þáttur  Joan of Arcadia  Stevie Marx  3 þættir  2005-2007  7th Heaven  Sandy Jameson  32 þættir  2007  Nightmare  Molly Duggan  Sjónvarpskvikmynd  2008   Backwoods  Lee  Sjónvarpskvikmynd   2009  Love Takes a Wing  Annie Nelson  Sjónvarpskvikmynd Love Finds a Home  Annie Nelson  Sjónvarpskvikmynd  My Nanny's Secret  Claudia  Sjónvarpskvikmynd  Fear Island  Jenna  Sjónvarpskvikmynd  2011  Betrayed at 17  Nemi  Sjónvarpskvikmynd  A Holiday Engagement  Trisha Burns  Sjónvarpskvikmynd  Blacout  Suzanne  Sjónvarpsþættir 2012  Home Invasion  Jade/Megan   Sjónvarpskvikmynd  Napoleon Dynamite  Summer Wheatly  Sjónvarpsþættir 

 Útgefið efni 
 Smáskífur 
 Ár  Lag 2004  "Our Lips Are Sealed" (ásamt Hilary Duff)  

 Lög í kvikmyndum 
 Ár  Lag  Kvikmynd 2003  "Girl in the Band"  Lizzie McGuire: The Movie "What Dreams Are Made Of" (hæg útgáfa) (ásamt Yani Gellman) 2004  "Sweetest Pain"  Raising Helen "A Whatever Life"  Stuck in the Suburbs "One in this World"  A Cinderella Story "Our Lips Are Sealed" (ásamt Hilary Duff)  2005  "Babysitting is a Bum Deal"  Family Guy: Live in Vegas 2006  "Material Girl" (ásamt Hilary Duff)  Material Girls
 Heimildir 

Flokkur:Bandarískir leikarar